5 ทรัพย์สินที่ใช้ในการประกอบธุรกิจ

5.1 ลักษณะสำคัญของทรัพย์สิน

 ทรัพย์สินหลักของบริษัทฯ ณ วันที่ 31 ธันวาคม 2549 มีราคาตามบัญชี ดังนี้

[]สรุปสาระสำคัญในสัญญาการเช่าที่ดินสำหรับการประกอบกิจการ

 บริษัทฯ ได้มีการเช่าที่ดินจากบุคคลภายนอกและกรรมการบริษัทฯ รวมจำนวน 343 ไร่ 2 งาน 98 ตารางวา เพื่อการรวบกิจการบำบัดกากอุตสาหกรรม ณ อำเภอวัฒนานคร จังหวัดสระแก้ว และบริษัทฯ ได้มีการชำระค่าเช่าทั้งหมดรวม 30 ล้านบาท แก่ผู้ให้เช่าแล้ว โดยมีสาระสำคัญของสัญญา ดังนี้

-   บริษัทฯ ได้ทำการเช่าที่ดินจาก

  1. นายแสงประทีป เทียนทอง (ผู้ให้เช่า) จำนวน 172 ไร่ 3 งาน 34 ตารางวา ค่าเช่า
  15.0 ล้านบาท

  2. นายวราวุธ สุวิทย์พันธุ์ (ผู้ให้เช่า) จำนวน 149 ไร่ 2 งาน 12 ตารางวา ค่าเช่า 13.0
  ล้านบาท

  3. นายทรงชัย กิจทวีทรัพย์ (ผู้ให้เช่า) จำนวน 21 ไร่ 1 งาน 52 ตารางวา ค่าเช่า 2.0
  ล้านบาท

-   บริษัทฯ ได้ชำระค่าเช่าทั้งหมดแล้ว และมีสิทธิในการใช้ที่ดิน 30 ปี จนถึง วันที่ 14 พฤษภาคม
    2575

-   บริษัทฯ มีสิทธิที่จะเข้าไปในที่ดินเพื่อใช้และทำประโยชน์ในที่ดินได้ทุกอย่างทุกประการ
    และปรับสภาพที่ดิน ไม่ว่าจะโดยการขุด ขนย้ายดิน/วัตถุใดๆ ออกจากที่ดิน นำดินหรือวัสดุใดๆ
    เข้ามาไว้ในที่ดิน ทำการก่อสร้าง ต่อเติม ดัดแปลง เคลื่อนย้าย รื้อถอนสิ่งปลูกสร้างใดๆ
    รวมทั้งขุดเจาะหาน้ำบาดาล และทำการใดๆ ในที่ดินได้ทุกประการ
    โดยผู้เช่าไม่ต้องขออนุญาตทำการใดๆ ในที่ดินและไม่จำต้องเสียเงินและค่าตอบแทนใดๆ
    ต่อผู้ให้เช่า

-   เนื่องจากโฉนดของที่ดินเหล่านี้มีข้อผูกพันว่าไม่สามารถจะทำการโอนให้ผู้อื่นได้เป็นระยะเวลา
    10 ปี จนกระทั่งปี 2555 บริษัทฯ จึงไม่สามารถซื้อที่ดินเหล่านี้ได้ในทันที อย่างไรก็ดี
    เมื่อถึงกำหนดเวลาที่ผู้ให้เช่าสามารถโอนกรรมสิทธิ์ให้ผู้เช่าได้
    หรือเมื่อครบระยะเวลาการเช่า 30 ปี แล้วแต่เวลาใดจะถึงก่อน
    ผู้ให้เช่าตกลงที่จะจดทะเบียนโอนกรรมสิทธิ์ที่ดินให้แก่ผู้เช่า
    แล้วถือว่าเป็นการเลิกสัญญานี้โดยพลัน โดยถือว่าผู้เช่าได้ชำระราคาที่ดินแล้วตามสัญญาเช่าที่ดิน
    และผู้ให้เช่าไม่สามารถเรียกค่าตอบแทน ใด ๆ เพิ่มเติมอีก

สรุปสาระสำคัญในการซื้อสำนักงานใหญ่

บริษัทฯ ได้ซื้อพื้นที่สำนักงานจาก ธนาคารไทยธนาคาร จำกัด (มหาชน) ตั้งแต่ปี 2548 ซึ่งตั้งอยู่ชั้น
20 อาคารเสริมมิตรทาวเวอร์ ในราคา 25.94 ล้านบาท เพื่อใช้เป็นสำนักงานใหญ่ของบริษัทฯ
กับบริษัทย่อย โดยมีค่าใช้จ่ายส่วนกลางที่ต้องจ่ายให้ฝ่ายอาคารทุกเดือน ประมาณเดือนละ 80,000
บาท

สรุปสาระสำคัญในสัญญาเช่าสำนักงานจังหวัดสระแก้ว

บริษัทฯ ได้มีการเช่าอาคารจากกรรมการบริษัทฯ คือ นายแสงประทีป เทียนทอง ตั้งอยู่เลขที่ 159
หมู่ 5 ตำบลห้วยโจด อำเภอวัฒนานคร จังหวัดสระแก้ว เพื่อใช้เป็นสำนักงานของผู้เช่า
โดยมีการทำสัญญาเช่าและต่อสัญญาเช่าเป็นรายปี มีอัตราค่าเช่าเดือนละ 60,000 บาท
และมีพื้นที่อาคารประมาณ 500 ตารางเมตร และที่ดินเปล่าอีก 7 ไร่
ใช้สำหรับเป็นสำนักงานจัดการด้านขนส่ง เก็บเอกสาร ห้องปฏิบัติการทดลองและที่จอดรถ

5.2 สินทรัพย์หลักของบริษัทย่อย

ส่วนใหญ่ประกอบด้วย อุปกรณ์สำนักงาน

5.3 นโยบายการลงทุน

ณ วันที่ 31 ธันวาคม 2549 บริษัทฯ มีเงินลงทุนในบริษัทย่อยมูลค่ารวม 7 ล้านบาท ตามวิธีราคาทุน
(4.72 ล้านบาทตามวิธีส่วนได้เสีย) โดยมีสัดส่วนเงินลงทุนคิดเป็นร้อยละ 99.99
ของทุนชำระแล้วของบริษัทย่อย ณ ปัจจุบัน บริษัทย่อยยังไม่มีนโยบายที่จะเพิ่มทุนจดทะเบียน

เมื่อวันที่ 12 ธันวาคม 2549 บริษัทฯ ได้ลงทุนในบริษัท สุวรรณภูมิ เอ็นไวรอน เม้นท์ แคร์ จำกัด
ในสัดส่วนร้อยละ 30 ของทุนจดทะเบียน คิดเป็นจำนวนเงิน 15.00 ล้านบาท
ตามข้อตกลงในสัญญาร่วมทำงาน ซึ่งบริษัทฯ
ได้นำใบหุ้นของบริษัทดังกล่าวทั้งจำนวนไปจำนำเป็นประกันเงินกู้ยืมระยะสั้นจากบุคคลอื่น

บริษัทฯ ได้บันทึกเงินลงทุนในบริษัท สุวรรณภูมิ เอ็นไวรอนเม้นท์ แคร์ จำกัด
ตามวิธีส่วนได้เสียในงบการเงินรวมและงบการเงินเฉพาะบริษัท ณ วันที่ 31 ธันวาคม 2549
จำนวน 14.91 ล้านบาท (คิดเป็นร้อยละ 1.85 และร้อยละ 1.86 ของสินทรัพย์รวม ตามลำดับ)
และรับรู้ส่วนแบ่งขาดทุนของบริษัทร่วมในงบการเงินรวมและงบการเงินเฉพาะบริษัท สำหรับปี
สิ้นสุดวันที่ 31 ธันวาคม 2549 จำนวน 0.03 ล้านบาท (คิดเป็นร้อยละ 0.02 และร้อยละ 0.02
ของขาดทุนสุทธิ ตามลำดับ) โดยถือตามงบการเงินของบริษัทร่วมที่จัดทำขึ้นโดยฝ่ายบริหาร
ซึ่งบริษัทร่วมดังกล่าวได้จดทะเบียนจัดตั้งเมื่อวันที่ 9 มกราคม 2549 และสินทรัพย์รวมของบริษัทร่วม
ณ วันที่ 31 ธันวาคม 2549 มีจำนวน 94.57 ล้านบาท

5.4 การควบคุมดูแลบริษัทย่อย

เนื่องจากบริษัทฯ ถือหุ้นในบริษัทย่อยร้อยละ 99.9 บริษัทฯ
จึงสามารถจัดแนวทางการดำเนินงานของบริษัทย่อย
ให้เป็นไปตามแนวทางการดำเนินงานของบริษัทฯ